भारत का राष्ट्रपति देश का मुखिया होता है. उसे भारत का प्रथम नागरिक भी कहा जाता है. भारत सरकार का हर एग्जीक्यूटिव एक्शन राष्ट्रपति के नाम पर होता है. वह अटॉर्नी जनरल ऑफ इंडिया की नियुक्ति करते हैं. इसके अलावा भारत के नियंत्रक और महालेखा परीक्षक (CAG), मुख्य चुनाव आयुक्त और अन्य चुनाव आयुक्त, संघ लोक सेवा आयोग के अध्यक्ष और सदस्य, राज्यपाल और भारत के वित्त आयोग के अध्यक्ष और सदस्य की भी नियुक्ति करते हैं. वो तीनों सेनाओं के प्रमुख होते हैं. राष्ट्रपति के पास आपातकालीन शक्तियां हैं.